Παλάτσο Καπρίνι

Το Παλάτσο Καπρίνι (Palazzo Caprini) ήταν ένα αναγεννησιακό παλάτι στην Ρώμη της Ιταλίας, στην περιοχή Borgo μεταξύ της Piazza Scossacavalli και της οδού Alessandrina (η οποία λέγεται επίσης Borgo Nuovo). Σχεδιάστηκε από τον Ντονάτο Μπραμάντε περί το 1510, ή μερικά χρόνια πριν. 

Ήταν επίσης γνωστό ως Palazzo di Raffaello, ή Οικία Ραφαήλ, καθώς ο γνωστός καλλιτέχνης το είχε αγοράσει το 1517 και έζησε εκεί μέχρι το θάνατό του τρία χρόνια αργότεραGigli (1992) σελ. 46, αν και τότε σχεδίαζε ένα πολύ μεγαλύτερο νέο παλάτι αλλού. Στα τέλη του 16ου αιώνα, το κτίριο που ήταν ήδη σε αποσύνθεση και υπό κατάρρευση, υποβλήθηκε σε πλήρη ανακαίνιση και αποτέλεσε τον πυρήνα του πολύ μεγαλύτερου Palazzo dei ConvertendiGigli (1992) σελ. 48 και ο κήπος του καταστράφηκε το 1848Bruschi, 1989. Η πρόσοψή του μας είναι γνωστή από ένα χαρακτικό του Antoine Lafréry και ένα μερικό σκίτσο που αποδίδεται στον Αντρέα ΠαλλάντιοGigli (1992) σελ. 54. 

Το παλάτι είχε μια πρόσοψη με πέντε τόξα και δύο επίπεδα, με ρουστίκ τελείωμα (με χρήση μαρμαροκονίας) στον κάτω όροφο που, όπως συχνά στη Ρώμη, νοικιαζόταν σε καταστήματα. Ο επάνω όροφος είχε παράθυρα διαιρούμενα με διπλούς δωρικούς κίονες, επιστεγαζόμενα από πλήρη θριγκό . Άσκησε μεγάλη επιρροή, δημιουργώντας ένα πρότυπο για την ενσωμάτωση του ρουστίκ ισογείου στα τοξωτά ανοίγματα, χαρακτηριστικό των φλωρεντινών παλατιών του 15ου αιώνα alla antica όπως το Παλάτσο Πίττι με τις κλασικές του γραμμές . Η διακοσμητική συμπερίληψη μεγάλων ρομβοειδών και κεντρικών λίθων αψίδας αντί για υπέρθυρο πάνω από την επίπεδη κορυφή των κάτω ορθογώνιων ανοιγμάτων στις τελικές προσόψεις των καταστημάτων ήταν επίσης μια επινόηση με μεγάλο μέλλον. Η φαινομενική δύναμη μιας τυφλής τοξωτής στοάς με εμφατικούς ρομβοειδείς λίθους στο ισόγειο έδινε σίγουρη υποστήριξη στις διπλές δωρικές στήλες του άνω ορόφου που στέκονταν σε βάθρα τοποθετημένα σε λείο τοίχο.   

Στα πολλά κτίρια που βασίζονται σε παραλλαγές του σχεδίου αυτού συγκαταλέγεται το Somerset House στο ΛονδίνοSummerson, 52-53. 

 Παραπομπές 

 Πηγές 



 Summerson, John, The Classical Language of Architecture, 1980 edition, Thames and Hudson World of Art series, 
 [4] Herman Grimm, Leben Michelangelo's

Κατηγορία:Κτίρια και κατασκευές στη Ρώμη
Κατηγορία:Ραφαήλ